RO
C 252/76
Jurnalul Oficial al Uniunii Europene
17.7.2023
Concluziile Reclamantul solicită Tribunalului: — să declare și să hotărască: — anularea deciziei din 15 iulie 2022 a consiliului executiv nr.
[confidențial] (1); — acordarea ex aequo et bono către reclamant a unei despăgubiri în cuantum de 5 000 de euro pentru prejudiciul cauzat prin nelegalitățile denunțate, insuficient acoperite prin anularea deciziei care lezează; — obligarea pârâtei la plata cheltuielilor de judecată.
Motivele și principalele argumente În susținerea acțiunii, reclamantul invocă cinci motive. 1.
Primul motiv, întemeiat pe încălcarea articolului 24 din Statutul funcționarilor Uniunii Europene (denumit în continuare „statutul”) prin multiplicarea nelegală a procedurilor și a autorităților abilitate să încheie contractele de muncă (denumite în continuare „AICM”) în cadrul soluționării cererii de asistență a reclamantului, ceea ce a făcut ca dosarul să devină în mod inutil mai complex, acesta fiind în mare parte înlăturat de la examinarea celei de a doua cereri, cu consecința denaturării contextului. 2.
Al doilea motiv, întemeiat pe multiplicarea AICM și pe încălcarea principiului imparțialității cel puțin obiective.
Reclamantul invocă un conflict de interese, precum și privarea de dreptul la o dublă examinare administrativă a dosarului său care să fie neutră. 3.
Al treilea motiv, întemeiat pe o eroare de drept săvârșită de AICM prin faptul că aceasta nu a examinat cererea de asistență a reclamantului decât în raport cu articolul 12a din statut, fără a-l aprecia în raport cu articolul 12, ceea ce a condus la o eroare vădită de apreciere cu privire la existența unor comportamente inadecvate față de reclamant. 4.
Al patrulea motiv, întemeiat pe încălcarea dreptului de a fi ascultat în mod efectiv, pentru motivul că reclamantului nu i s-a comunicat integralitatea elementelor pe care anchetatorii și-au întemeiat raportul de anchetă administrativă sau pe baza cărora AICM și-a adoptat decizia, cel puțin nu în timp util, cu încălcarea dreptului la o procedură echitabilă. 5.
Al cincilea motiv, întemeiat pe încălcarea obligației de asistență în măsura în care pârâta nu a adoptat măsurile adecvate în cadrul anchetei, iar aceasta cu încălcarea termenului rezonabil.
(1)
Date confidențiale ocultate.
Acțiune introdusă la 24 mai 2023 – Fridman/Consiliul (Cauza T-296/23) (2023/C 252/91) Limba de procedură: franceza Părțile Reclamant: Mikhail Fridman (Londra, Regatul Unit) (reprezentanți: R. Marembert și A. Bass, avocați) Pârât: Consiliul Uniunii Europene
Concluziile Reclamantul solicită Tribunalului: — anularea Deciziei (PESC) 2023/572 (1) al Consiliului din 13 martie 2023 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei, în ceea ce îl privește pe reclamant;